AlexejDobrolubov/national_council_slovak_2010 huggingface dataset:
6. schôdza NR SR - 10. deň - A. dopoludnia
Dátum: 2023-12-21
Poslanec: Janckulík, Igor (KDH)
Druh vystúpenia: Vystúpenie s faktickou poznámkou

25. Ďakujem pekne za slovo. Braňo, veľmi dobré vystúpenie, konečne si nás vrátil aj do diskusie, lebo stále tu počúvame iba čiarky, bodky, pomlčky a to už nás dosť unavuje, by som povedal. Spomenul si vo svojom vystúpení viacero prirovnaní. Spomenul si, čo nám tu politici stále sľubujú, ale stále sa to nedarí presadiť. My sme tiež politici rôznych názorov, ale nevieme sa spojiť pre dobro rodín. Rodina je budúcnosť a my by sme, ako politici sme povinní urobiť všetko preto, aby týmto rodinám sa lepšie žilo. Ďakujem ešte raz za tvoje vystúpenie.
6. schôdza NR SR - 10.deň - B. popoludní
Dátum: 2023-12-20
Poslanec: Janckulík, Igor (KDH)
Druh vystúpenia: Vystúpenie s faktickou poznámkou

50. Ďakujem pekne za slovo. Pán kolega Majerský, veľmi dobre si zhrnul viacero vecí a hlavne si spomenul, že chýba nám tu vízia, vízia, vízia. Áno, tá chýba a táto vízia, žiaľ, musím povedať, že chýbala aj predchádzajúcej vláde, je tu aj Oskar Dvořák, Oskar, vieš, ako keď sa robila OSN-ka a napríklad keď spomeniem trstenú nemocnicu, viackrát sme ťa tam pozývali, riaditeľ doslova chcel ísť držať hladovku kvôli OSN-ke a doteraz táto nemocnica nevie, či bude zaradená v jednotke alebo v dvojke, a teraz ako tam príde nejaký nový lekár pracovať, keď nevie, či tam náhodou nebude z toho doliečovák. Hej, že toto proste teraz sa tu kritizuje krížom krážom, ale treba si vstúpiť aj do svedomia. Pán Majerský spomenul, že 36 mil. prepadlo na záchranky. Pýtam sa, 36 mil. to nie je päť korún, kto bol za to zodpovedný. Ako keby súkromnej firme, niekto pripravil firmu o 36 mil., tak ten majiteľ by s ním pekne zatočil. Čakacie doby áno, čakacie doby sú katastrofálne, vieme, že po covide vlastne nastali posun týchto čakacích dôb a ja len dúfam, že sa to nejako porieši, lebo fakt to je tragédia pre tých ľudí. Nevedia sa dostať na vyšetrenia, doslova po známostiach musia si vybavovať nejaké lekárske vyšetrenia, a toto je veľmi zlé. Tak ako som spomenul, nemocnice nemajú istotu, mal by prebiehať väčší dialóg medzi týmito nemocnicami a hlavne teraz aj keď sa bude riešiť súťaž na nové záchranné stanice, ja dúfam znova, že to nepovyhrávajú nejakí súkromníci, ale mali by to dostať nemocnice, polikliniky, aby mohli prevádzkovať túto službu a nie proste rôzne súkromné spoločnosti, ktoré sa na tom budú nabaľovať. Ďakujem.
6. schôdza NR SR - 8.deň - B. popoludní
Dátum: 2023-12-18
Poslanec: Janckulík, Igor (KDH)
Druh vystúpenia: Vystúpenie s faktickou poznámkou

343. Dobre, ďakujem pekne za slovo. Že ja som to nepokazil, ten mikrofón, aby potom nebolo na mňa. Maroš, spomínal si vo svojom vystúpení regionálne rozdiely. Regionálne rozdiely sú na Slovensku veľmi veľké a je to veľká škoda, že vytvorené ministerstvo s najväčšou pravdepodobnosťou regionálne rozdiely nezníži. Je aj veľká škoda, že športovci dlho očakávali, že vytvorením tohto nového ministerstva sa pre nich niečo zmení. Presne ako si povedal vo svojom vystúpení, že v tomto zákone sa minimálne hovorí o cestovnom ruchu a športe. Hovorí sa, žiaľ, o všeličom inom. Cestovný ruch na Slovensku si zaslúži dôstojné miesto, veď v cestovnom ruchu je zamestnaných množstvo ľudí a vytvárajú hodnoty a vytvárajú aj obraz o našej spoločnosti. Taktiež športovci dávajú zo seba všetko, aby dosiahli najlepšie výsledky nielen pre seba, aby dobre reprezentovali regióny a štát. A my týmto zákonom im to ideme doslova znechutiť. Ďakujem.
35. schôdza NR SR - 13.deň - A. dopoludnia
Dátum: 2025-06-16
Poslanec: Jurík, Beáta (PS)
Druh vystúpenia: Vystúpenie s faktickou poznámkou

52. Ďakujem za slovo. No, druhé vystúpenie a stále sme nepočuli odôvodnenie tohto návrhu, ale len hru na nejaké konzervatívne city a nejaké sny, však doplňte si o tom, aké, o tom, ako by mala alebo nemala, naopak, vyzerať budúca koalícia. Ale pár dobrých nápadov ste nám dali do programu, ďakujem. Vy ste niekoľkokrát zopakovali, že aká je toto veľmi potrebná vec. Ale komu tým reálne pomôžete okrem vlastných eg? A to ste vlastne sám aj povedali, že po všetkých tých rokoch, konečne, sa nám toto môže podariť tam zaviesť. Konečne to môžete urobiť, tak ako to chcete. Ale ja sa pýtam, že čo tým reálne získajú konzervatívci, a teraz nemyslím tých, ktorí budú vykostení, ale všetci tí ľudia, ktorí sa teda považujú za konzervatívne zmýšľajúcich, ktorí sú veriaci a ktorí si teraz konečne budú môcť vydýchnuť, lebo, fúúú, v ústave je, že máme iba dve pohlavia, muž a žena. Budú mať konečne tým pádom lepšie zdravotníctvo, budú mať lepšie školstvo, budú sa jednoducho mať dobre, lebo pohlavia sú len dve. No tak to snáď nemyslíte vážne. Ja keď sa pozerám na tie vaše videá, ktorými teda, vraj, odôvodňujete tento návrh, no tak úplne mi to príde až také absurdné, že vlastne konečne do ústavy pribudne, že muž je muž a žena je žena. No vynikajúce. Ak má niekto teda pochybnosti o svojej identite alebo o tom, že či ho niekto považuje za muža alebo ženu, tak by mal to nie napísať do ústavy, ale vyhľadať odbornú pomoc. To na to už teraz sú odborníci, ktorí vám s tým rozhodne teda pomôžu. Ale otázka je, že nie že komu tým pomôžete, ale komu tým ublížite, a to vám je jedno a ja si nemyslím, že toto by malo byť jedno kresťanom. Ale viete, čo mňa na tom vašom vystúpení, okrem iného, teda zaujalo? Musím to skrátiť, lebo tam bolo viac takých úsmevných anekdot, že vy ste vlastne potvrdili, ako zle sa cítite v Európskej únii. Lebo Európska únia má byť za vás ekonomický projekt a nie žiadny politický. To, že tam máme garantované ľudské práva, to vy nechcete, toto proste nie je... (Prerušenie vystúpenia časomerom.)
35. schôdza NR SR - 13.deň - A. dopoludnia
Dátum: 2025-06-16
Poslanec: Jurík, Beáta (PS)
Druh vystúpenia: Vystúpenie s faktickou poznámkou

22. Ďakujem za slovo. No, pán minister, vy ste ešte aj pri tej novele Trestného zákona deklarovali, ako sa chcete približovať európskym štandardom, vtedy to nevydalo, však vieme, no a dnes tu máte opäť ďalší bravúrny návrh, ktorý nás približuje jedine k takým krajinám ako Uzbekistan a Afganistan. A sám ste celý čas opakovali v tom vašom odôvodnení, že Európska únia a ďalšie organizácie nemajú kompetenciu v tom, čo vy skrývate pod pojmom kultúrno-etické otázky, a zároveň hovoríte, že nás práve pred nimi chcete chrániť a že nás ohrozujú. Tak už by ste sa mali rozhodnúť teda. A celé tieto vaše výmysly, nezmysly odôvodňujete rozhodnutiami Súdneho dvora Európskej únie, v ktorých sa hovorí, že EÚ rešpektuje kompetenciu členských štátov v týchto otázkach a že v tom nezasahuje do ich práv. Čiže EÚ sama hovorí, rešpektujeme, a vy hovoríte, že my musíme robiť hrádzu proti tomu, keď nerešpektuje. Veď to je absolútny nezmysel, nonsens. A ja už si teda nerobím žiadne ilúzie o vašich, s veľkým aj malým "v", vedomostiach ohľadom práva Európskej únie, pretože už máme teda tú skúsenosť s novelou Trestného zákona a zároveň vidím, ako vaši poslanci hlasujú aj na výbore pre európske záležitosti a že nielenže netušia, čo je napr. princíp subsidiarity, ale ani aké právomoci má Európska únia. Ale ja by som čakala niečo viac od ministra spravodlivosti, skutočne, napr. že porozumiete aj tým rozhodnutiam, ktoré ste citovali a že napr. budete vedieť aj to, že ľudské práva sú univerzálne, že na ne sa nevzťahujú kompetencie, že to nie sú kultúrno-etické otázky a že napr. aj v tej ústave už máme istý princíp nediskriminácie, ktorý zaručuje rovnosť medzi mužmi a ženami. A čo nám chýba, tak je efektívny zákon, ktorý by skutočne postihoval to, keď nejaká firma neplatí ženy rovnako ako mužov. A my s kolegyňou Petrík takýto zákon predkladáme, tak ja sa pozriem na to, ako bude koalícia pri ňom hla... (Prerušenie vystúpenia časomerom. Potlesk.)
35. schôdza NR SR - 11.deň - A. dopoludnia
Dátum: 2025-06-12
Poslanec: Jurík, Beáta (PS)
Druh vystúpenia: Vystúpenie s faktickou poznámkou

30. Ďakujem za slovo a ďakujem aj kolegyniam a kolegom za všetky faktické poznámky. Pán predsedajúci, najskôr, áno, slušne, ale predsa ste to urobili, takže na to som iba nadviazala. No ale budem sa venovať hlavne pani kolegyni Matejičkovej, lebo vlastne ako jediná z koalície zareagovala. Viete, pani kolegyňa, ako sa hovorí, že za dobrotu na žobrotu. No tak ja som si to teraz opäť raz potvrdila, lebo ja vás tu s kolegyňou pochválim, že vlastne som zaregistrovala vašu aktivitu v oblasti ľudských práv, že ste sa teda aj stretli s pánom verejným ochrancom práv a vy, ako mi to opätujete? No bum! Pasívna agresivita, komentujete môj tón, no nie aby ste boli rada, že teda takýmto spôsobom som vyzdvihla, že na rozdiel od vašich kolegov niečo v tejto oblasti robíte, tak na budúce si to asi rozmyslím. Ale teda zareagujem aj na to, čo ste povedali ohľadom pána Chovanca. No ja neviem, vy ste pravdepodobne teda tú správu pána verejného ochrancu práv nečítali, pretože tam sa o nej nehovorilo a preto som to ja ani nespomínala, lebo moja rozprava bola rozprava k tej správe. Tak možno si to prečítajte a namiesto toho, aby ste teda venovali tú svoju faktickú poznámku tomu, že potom si spravíte nejaký strih na sociálne siete, ako vy ste sa opäť raz zastali slovenského občana, zatiaľ čo ja som tu spomínala rómske deti, ktoré podľa vás majú obedy zadarmo, no tak to je teda veľmi smutné a len to potvrdzuje, že som ani nemala teda vás pochváliť za to, za tú aktivitu, ktorú ste spravili. A ja budem rada, keď teda vystúpite, však kľudne sa prihláste do ústnej rozpravy a povedzte nám o tom prípade pána Chovanca, pretože ja ho mám celkom dobre naštudovaný, a boli tam už aj rozhodnutia aj belgických orgánov, aj ďalších, takže môžme kľudne o tom podiskutovať, hoci to nie je téma dnešného dňa, ale ak nám to pán predsedajúci dovolí, tak možno vás nezastaví, ale tak poďme sa o tom baviť, máte rovnako ten priestor ako všetci ostatní. A ešte by som poprosila z tej druhej strany, že aspoň aby ste nemumlali, keď už k tomu nemáte čo povedať. Ďakujem.
35. schôdza NR SR - 11.deň - A. dopoludnia
Dátum: 2025-06-12
Poslanec: Jurík, Beáta (PS)
Druh vystúpenia: Vystúpenie s faktickou poznámkou

8. Ďakujem za slovo. Lucia, ty si spomínala tie sterilizácie rómskych žien, ktorým sme sa teda venovali spoločne aj s Ingrid Kosovou, a povedala si, že nebola vytvorená pracovná skupina. No ja si myslím, že nejaká pracovná skupina vznikla, len napriek tomu, že ty ako predsedníčka ľudskoprávneho výboru si sa domáhala toho, aby si bola do nej zapojená, tak akosi asi nepovažovali za dôležité, aby tam, aby na tom participovala aj opozícia, hoci sa jedná skutočne o takú tému, na ktorej by sme mali nájsť konsenzus a hlavne teda dopomôcť aj z tej odbornej stránky. A my sme k tomu komunikovali aj niekoľko výhrad, ku zákonom, ktoré teda už boli predložené, tak si myslím, že toto, toto bolo niečo, čo sa skutočne malo spraviť. Ja som ale rada, že pokiaľ sú teda naše informácie správne, čo sa týka toho momentálne pripravovaného zákona, tak on do veľkej miery odpovedá aj na tie výčitky, ktoré sme my teda komunikovali, napríklad čo sa týka výšky odškodnenia, alebo toho, že to nemá byť v kompetencii ministerstva zdravotníctva, ale ministerstva spravodlivosti. Uvidí sa, že ako nastavia to dokazovanie skutočností a hlavne ja si teda počkám na tú finálnu verziu, ale hlavne na hlasovanie v tomto pléne, lebo pamätám sa, že keď sme tu mali rozpravu o tom, tak tu zaznievalo všeličo, len teda nie to uznanie obludného porušovania práv, ktoré sa týmto ženám dialo. A ja budem teda veľmi rada, ak nakoniec nielenže teda ako to už sa stalo v minulosti, že sa teda vláda za to ospravedlnila, ale hlavne že tým ženám, ktorých práva boli takýmto, opakujem, závažným spôsobom, ktorých práva boli takýmto závažným spôsobom porušené, takže konečne sa im dostane aspoň takej nálepky na tú skridlivosť (správne skrivodlivosť, pozn. red.), ktorú zažili, lebo to je skutočne len nálepka. Ďakujem.
35. schôdza NR SR - 10.deň - B. popoludní
Dátum: 2025-06-11
Poslanec: Jurík, Beáta (PS)
Druh vystúpenia: Vystúpenie s faktickou poznámkou

Ďakujem pekne. Ďakujem ti, kolega Majerský, že si zdôraznil, že ono sa to celé počínanie pána splnomocnenca môže zdať vtipné, aj sme sa tu párkrát zasmiali, lebo však kukurica a plní sa, plnia sa dobré satirické stránky, či už teda tými vyhláseniami alebo rôznymi ilustráciami. Ale ono to v skutočnosti vôbec nie je vtipné, práve naopak, je to urážka pre všetky obete pandémie, je to urážka všetkých ľudí... ===== ...sa môže zdať vtipné a aj sme sa tu párkrát zasmiali, lebo však kukurica a plní sa, plnia sa dobré satirické stránky, či už teda tými vyhláseniami alebo rôznymi ilustráciami a ono to v skutočnosti vôbec nie je vtipné, práve naopak. Je to urážka pre všetky obete pandémie, je to urážka všetkých ľudí v zdravotníctve, vrátene teda teba, ale napríklad aj Peťa Stachuru, ktorí ste počas tej pandémie pomáhali zachraňovať ľudské životy a samozrejme ďalších a ďalších, je to urážka vedcov a vedkýň, ktorí vykonávajú skutočne serióznu prácu a zároveň je to veľmi nebezpečné, pretože aj kvôli takýmto vyhláseniam a tým, že dostávajú nielen tú mediálnu pozornosť, ale hlavne aj tú politickú podporu, tak sa deje to, že ľudia prestávajú veriť vede, prestávajú veriť, napríklad vakcínam, ktoré tu máme roky rokúce a napríklad nedávajú očkovať svoje deti a teraz sa nám tu šíri čierny kašeľ, čo sme si mysleli, že už snáď v roku 2025 ani neuvidíme späť v európskej krajine v centre Európy ako je Slovensko a máme to tu, pretože jednoducho ľudia už spochybňujú fakty a vždy je ťažšie vyvrátiť klamstvá nejakými argumentami, ako jednoducho len zaklamať a no však povedzte, že to tak nie je alebo dokážte to a tak som veľmi rada, že teda predkladáte toto uznesenie a myslím si, že žiaľ teda neprejde ako samozrejme žiadne, lebo nemáte tam interrupcie. Možno keby ste to skúsili nejakým takýmto spôsobom, tak by to koalíciu oslovilo, ale jednoznačne je potrebné, aby tá demokratická časť politickej scény sa postavila voči takýmto výrokom, pretože sú nebezpečné a ja teda s napätím očakávam tú analýzu, ktorú by sme mali k 30. júnu dostať.
35. schôdza NR SR - 9.deň - B. popoludní
Dátum: 2025-06-10
Poslanec: Jurík, Beáta (PS)
Druh vystúpenia: Vystúpenie s faktickou poznámkou

38. Ďakujem za slovo. Pán kolega Dubovický, ja ti nechcem brať teda ilúzie, ale podľa mňa toto uznesenie skončí ako všetky tie, či už teda uznesenia, alebo dobré návrhy zákonov, ktoré prichádzajú z tejto strany, lebo na to bude nejaká výhovorka. Ale ja by som chcela vedieť teda, že keď sa tu aj páni poslanci z koalície tak zavzdušňovali, že však aj oni sami pomáhajú a konkrétne teda pán Lešo, tak nechápem, že keď pomáhate, ako potom môžte hlasovať proti takýmto uzneseniam, alebo proti sankciám na Rusko, keď sami veľmi dobre viete, že čo tie ruské drony, ruské rakety na tom území spôsobujú. Veď nikto tu nehovorí, že vy ste proste na tej strane nejaká zloba, diabli alebo neviem čo, veď my to uznávame, že napr. vy keď hovoríte, že teda pomáhate že humanitárnu pomoc alebo zdravotnícku, a potom prečo sa na tom klube nezastanete toho, že áno, tie obete tam skutočne sú a poďme vyslať takéto politické gesto. Ja to na tom nechápem, že vy jak pomáhate, tak je to správne, je to ľudské, je to legitímne a potom keď prídete k tomu hlasovaniu, tak prečo to nekorešponduje s tou vašou reálnou akciou, s tým, čo robíte? To je na tom podľa mňa to smutné. Takže ja by som bola rada, že keď vás vyzývame teda k tomu, že však preukážme ľudskosť, tu sa jedná o nevinné obete, tak aby ste skutočne aj hlasovali v súlade s tým, ako žijete a čo robíte, keď teda máte takéto aktivity, ktoré skutočne tým ľuďom pomáhajú. Že myslím si, že okrem toho, že ste človek, tak ste aj teda politik a aj tu je tá vaša zodpovednosť, nielen to, čo robíte tam. Ale hovorím, však je to správne, je to sympatické, je to ľudské, len musí sa to odraziť aj na tom hlasovacom zariadení. Ďakujem.
35. schôdza NR SR - 9.deň - B. popoludní
Dátum: 2025-06-10
Poslanec: Jurík, Beáta (PS)
Druh vystúpenia: Vystúpenie s faktickou poznámkou

vymazať 28. Ďakujem pekne za slovo. Kolega, ty si spomenul niekoľkokrát slovo vlasť a vlastenectvo. Tak ja by som sa spýtala kolegov z koalície, čo to pre nich znamená to vlastenectvo, lebo podľa mňa neexistuje väčší prejav vlastenectva, ako to, čo momentálne robí Ukrajina, že bráni svoje civilné obyvateľstvo, že žiada, aby boli unesené, všetky tie stovky tisíc unesených detí do Ruska, vrátené domov, že nechce sa vzdať územia, ktoré jej patrí, pretože to je jej územie, pretože to je ich domov a nemajú ju prečo dávať agresorovi. A spýtala by som sa vás aj tak veľmi jednoducho, že keby teda ten spoľahlivý susedprišiel ku nám, vy čo by ste mu dali? Košice alebo Poprad, alebo, ja neviem, ktorú časť územia? Čoho by ste sa vzdali vy, veľkí vlastenci, keď teda na zastavenie vojny sa potrebujeme niečoho vzdať, lebo no teda treba byť realisti. Ja skutočne si to neviem ani predstaviť. A mali by ste na túto otázku možno zodpovedať aj vašim vlastným voličom a voličkám špeciálne teda na východe krajiny, lebo ak momentálne drží niekto Rusov ďaleko od našej hranice, tak sú to práve Ukrajinci a nezaslúžia si to, čo vy predvádzate. Ale ja vám poviem ešte v rýchlosti jeden príbeh z Ukrajiny teda, ktorého som bola súčasťou, a to si myslím, že to je skutočne taká ilustrácia prejavu vlastenectva, ktorú nie každý z vás, a nechcem vám skutočne krivdiť, by bol schopný spraviť. V pivnici v Jahidnom, kde držali viac ako mesiac 300 obyvateľov tejto obce, tak po pár dňoch za nimi prišli z ruskej armády a povedali im, že ak zaspievate hymnu, ktorú, Ruskú hymnu, ktorú tu máte na papieri, tak môžete ísť hore. Viete, koľko ľudí na naučilo ruskú hymnu alebo koľko ľudí ju zaspievalo? Presne nula. A tí ľudia tam všetci aj naďalej spolu boli, pretože sa odmietli podvoliť týmto okupantom a pre nich jediná hymna, ktorú mohli spievať, bola tá ich.
35. schôdza NR SR - 9.deň - B. popoludní
Dátum: 2025-06-10
Poslanec: Jurík, Beáta (PS)
Druh vystúpenia: Vystúpenie s faktickou poznámkou

22. Kolegovia. ďakujem pekne za vaše faktické poznámky. Rišo. ty si začal tým, že toto ich nezaujíma, pretože sa ich to netýka. No ja budem tak trochu, nechcem povedať, že vulgárna, ale zjednoduším to. Ani moja maternica sa tu netýka druhej strany pléna a predsa sa tu neustále riešia interrupcie. Ale toto, čo sa deje za našou hranicou, táto vojna, tak to sa veľmi rýchlo môže týkať aj Slovenskej republiky. Pretože práve vďaka tomu, že Ukrajina sa tak hrdinsky bráni a áno, aj za pomoci svojich európskych partnerov a donedávna teda aj amerického partnera, tak my ešte nemáme toho veľmi spoľahlivého suseda za hranicou. A vedia o tom Poľsko, vedia o tom Pobaltské krajiny, skutočne sa na to pripravujú, a teda majú rôzne riešenia k tomu, že čo spraviť, ak teda budú napadnuté, pretože majú už o tom informácie. To len my sa tu tvárime, že vlastne Rusi sú veľmi priateľská krajina, hoci teda oni nás za priateľskú krajinu nepovažujú. 22-2 Ja som teda, kolegovia, nechcela byť osobná, lebo potom je to vždy vyčítané a sa tu mrnčí, že Bea zase bola zlá na toho alebo na toho, ale toto nebol len jeden pán poslanec zo SMER-u. Ja som napríklad mala, a opäť nebudem menovať, ale s iným pánom poslancom v jednej diskusii obdobnú debatu teda o druhej svetovej vojne a Nemecku, a teraz ten pán poslanec je dokonca podpredseda Národnej rady a vedie túto schôdzu, všakže. Takže to nie je len, že to je pseudoargument jedného, ale toto je skutočne niečo, čo neustále opakujú dokola, že teda poďme sa pozrieť do histórie. Poďme sa pozrieť na Spojené štáty. Poďme sa pozrieť na Irak, na Juhosláviu a podobne len kvôli tomu, aby ospravedlnili alebo odôvodnili veľmi nechutným spôsobom to, čo sa momentálne deje za našimi hranicami a že to pácha človek, s ktorým si podávajú ruky. Ja som iba týmto príkladom chcela zdôrazniť to, že teda dánska ministerka skutočne bola v šoku a opäť sme sa museli ospravedlňovať našim európskym partnerom za túto hanbu... (Prerušenie vystúpenia časomerom.)
33. schôdza NR SR - 15.deň - A. dopoludnia
Dátum: 2025-04-16
Poslanec: Jakab, Július (SLOVENSKO)
Druh vystúpenia: Vystúpenie v rozprave

2. Pekný deň prajem, vážené panie poslankyne, vážení páni poslanci, do legislatívneho procesu predkladám za skupinu poslancov návrh zákona, ktorým sa dopĺňa zákon č. 120/1993 Z. z. o platových pomeroch niektorých ústavných činiteľov Slovenskej republiky v znení neskorších predpisov, ktorý je uvedený pod tlačou 754. Vláda Slovenskej republiky od začiatku svojho funkčného obdobia narába s verejnými financiami mimoriadne nehospodárne a neefektívne. Akékoľvek navýšenie platov poslancov či prezidenta Slovenskej republiky považujeme v aktuálnej hospodársko-ekonomickej situácii Slovenska za nemorálne. Predkladáme tento návrh zákona tak, aby nakoniec došlo de facto k zmrazeniu platov prezidenta, poslancov, asistentov poslancov a výdavkov na prevádzku poslaneckej kancelárie na úroveň z roku 2024. Ďakujem za pozornosť a zároveň sa hlásim ako prvý do rozpravy.
33. schôdza NR SR - 14.deň - A. dopoludnia
Dátum: 2025-04-15
Poslanec: Jakab, Július (SLOVENSKO)
Druh vystúpenia: Vystúpenie s faktickou poznámkou

16. Pravda je taká, že je deväť hodín ráno, koaliční poslanci tu nie sú, neokupujú sálu, ale je pravda, že niektorí z nich už takto o deviatej ráno okupujú fľašku. A ja sa pýtam, že či by ste nasadli do auta, do taxíka dajme tomu, kde by bol opitý šofér. No nenasadli. Nasadli by ste do lietadla, keby bol opitý pilot? Nenasadli. Nasadli by ste do vlaku, kde je opitý rušňovodič? Nenasadli. A preto sa podrobujú dychovej skúške. Dali by ste sa operovať lekárovi, ktorý je pod vplyvom alkoholu, ktorý je opitý? Nedali, báli by ste sa o svoj život. Dali by ste sa ošetriť sestre, ktorá je opitá? No nedali. Dali by ste vychovávať svoje dieťa učiteľovi, ktorý je nonstop opitý? No nedali by ste ho do takej školy. Dali by ste sa ochraňovať policajtom so zbraňou, ktorý je opitý? Nedali by ste sa, lebo by ste sa báli takého policajta. Alebo dali by ste opraviť brzdy na svojom aute opitému automechanikovi? Nedali, báli by ste sa o svoj život. A preto hovorím, že dosť bolo chľastu v parlamente. Dosť bolo toho, aby opité hlavy, opití poslanci a členovia vlády rozhodovali o životoch ľudí na Slovensku. Toto potrebujeme zastaviť kvôli tomu, aby Slovensko išlo dopredu a nie dozadu s búrajúcimi semaformi. Dosť bolo chľastu v parlamente.
33. schôdza NR SR - 13.deň - B. popoludní
Dátum: 2025-04-14
Poslanec: Jakab, Július (SLOVENSKO)
Druh vystúpenia: Vystúpenie s faktickou poznámkou

64. Ďakujem za všetky reakcie. Áno, rodina je základným stavebným kameňom každej krajiny, každej civilizácie. Pokiaľ nebudú deti, pokiaľ nebudú ďalšie generácie, tak každý národ proste vyhynie. A to je to, prečo tu sedíme, prečo tu stojíme a prečo hovoríme o 200 eurách na dieťa, že to bol jediný poriadny, poriadna pomoc pre rodiny na Slovensku. Naozaj pokiaľ sa pozrieme na aj všetky ďalšie opatrenia, ktoré boli za predchádzajúcej vlády prijímané, všetky boli s tým, aby sa pomohlo rodinám, aby sa pomohlo Slovensku, aby napredovalo, aby sa zveľaďovalo. Na čo sa pozerajú tie rodiny teraz? Tie rodiny sa pozerajú na 500 mil. eur z lacnej ruskej ropy, ktoré ste doteraz nevymohli zo Slovnaftu. Pozerajú sa na 500 mil. eur znížený výber dane kvôli tomu, že ste znížili trestné sadzby a daňoví podvodníci majú raj na Slovensku. Pozeráme sa na stovky miliónov na IT tendre, mnoho z nich ide rodinným príslušníkom do vačku. Pozeráme sa na stovky miliónov eur na konzultačné služby, znova mnohé pre rodinných príslušníkov a spriaznené firmy. Pozeráme sa na stovky miliónov eur, ktoré idú na zbrojenie, aj keď ste sľubovali mier, ktorý zrazu vôbec nie je, a zbytočne chodíte do Moskvy sa strkať Putinovi. Pozeráme sa na 240 mil. eur na zbytočné ministerstvo, na milióny eur na košele z kávových zŕn, 50 mil. na hasičské autá, kde firma nemá ani zvonček na dverách, 50 mil. eur na tryskáče, ktoré tam stoja na zemi a vôbec nelietajú. Pozeráme sa na doživotné renty Fica, generálneho prokurátora, na dvojnásobné platy ministrov, ani sami si nechcete znížiť platy, vážení poslanci koalície. A na toto sa tie rodiny pozerajú. Na toto sa pozerajú tie rodiny s deťmi, ako ste ich ošklbali, idete ich ošklbať, ale sebe doprajete, svojim známym doprajete, daňovým podvodníkom doprajete, na toto sa pozerajú. A ja vám garantujem, vážená vláda a vážení vládni poslanci, že tieto rodiny vám to v najbližších voľbách spočítajú. (Potlesk.)